28/12/2009 | Administración LocalMunicipal
Santa Comba
Caducidade e baixa de estranxeiro non comunitario no padrón municipal de habitantes

DECRETO N.º 1832/09 A Lei orgánica 14/2003, de 20 de novembro, no seu artigo 3 modifica a Lei 7/1985, de 2 de abril, reguladora das bases de réxime local e introduce, entre outras, unha modificación no artigo 16 que establece a renovación periódica cada dous anos das inscricións no padrón municipal de habitantes dos estranxeiros non comunitarios sen aútorización de residencia permanente e a caducidade de ditas inscricións no caso de que os interesados non procedesen a tal renovación. Neste caso a caducidade poderá declararse sen necesidade de audiencia previa aos interesados. De conformidade coa lexislación aplicable nesta materia, RESOLVO Primeiro. –Declara-la caducidade da inscrición no padrón municipal de habitantes deste Concello da persoa que se relaciona a continuación, por non ter renovada a súa inscrición padroal transcorrido o prazo de dous anos e en consecuencia acorda-la baixa da súa inscrición no padrón municipal de habitantes: – ESMAEL MARGARITA CATALINA MOSCHINI HIGUERUELA, con n.° de pasaporte 3696913. Segundo. –Esta baixa terá efecto na data en que esta resolución sexa publicada no Boletín Oficial da Provincia. Terceiro. –Publica-la presente resolución no Boletín Oficial da Provincia e no taboleiro de anuncios do Concello aos efectos de dar coñecemento, notificarlla ao/s interesado/s e dar conta da mesma ao Pleno na primeira sesión ordinaria que se celebre. Esta resolución, ó abeiro do artigo 109 da Lei 30/1992, do 26 de novembro, de réxime xurídico das administracións públicas e do procedemento administrativo común, pon fm á vía administrativa e contra ela poderanse interpoñer: – Con carácter potestativo, o recurso de reposición ante o mesmo órgano que ditou esta resolución, no prazo dun mes, contado dende o día seguinte ao da notificación da presente resolución, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. – Contra a resolución expresa do recurso de reposición poderase interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa, no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses, contados a partir do día seguinte en que deba entenderse desestimado o recurso potestativo de reposición interposto. No caso de interpoñerse o recurso contencioso-administrativo directamente, o prazo será de dous meses contados a partir do día seguinte ao da notificación do presente acordo. – O recurso extraordinario de revisión, de acordo co artigo 118 da Lei 30/1992, do 26 de novembro, de réxime xurídico das administracións públicas e do procedemento administrativo común, ou calquera outro que estime procedente. Mándao e asínao o sr. alcalde, don Miguel Pérez Fernández, en Santa Comba a vinte e tres de novembro de dous mil nove. O ALCALDE A SECRETARIA